સુરતઃ અ‌વધ ઉટોપીયા ક્લબ દ્વારા ‘અબાઉટ ન્યુટ્રિશિયન એન્ડ ફિટનેસ’ વિષય પર ટોકનું આયોજન કરવામાં આવ્યુ હતું. જેમાં આલિયા ભટ્ટ, કરિના કપુર, વરુણ ધવનની ન્યૂટ્રિશન એક્સપર્ટ ઋજૂતા દિવાકરે સુરતીઓને ટીપ્સ આપી હતી. એમણે કહ્યું હતું કે, પતિના પેટ વધવા પાછળ પત્નીઓ જ કારણભૂત હોય છે. કેમ કે એને ઘરના કામ જાતે કરવાની ટેવ પાડવામાં જ આવતી નથી. જો તમે તમારા પતિને પ્રેમ કરો છો તો એને ઘરના જાતે જ કરવા દો. જો તેઓ જાતે જ કામ કરશે તો વધારે જીવશે. રિફાઈન્ડ સિંગ તેલ ખાવું જોઈએ. ધી ખાવ અને કાજૂ પણ ખાવા જોઈએ. આ તમામ વસ્તુઓ ખાવાથી તમારા શરીરમાં બી ટ્વેલ અને વિટામીન ડી ઉણપ દૂર થશે. ઘરમાં બનાવેલા ખાખરા અને ઘરમાં બનાવેલા પાપડ પણ ખાવા જોઈએ. ઘરના બનાવેલાં અથાણા ખાવ. ઘરનો બનાવેલો છૂંદો ખાવ. આ બધી વસ્તુમાં એવા તત્વો આવે છે જે તમને હેલ્ધી રાખે છે.